NELJANDA KOOSSEISU

OTSUS

Haapsalu,			29. aprill 2005 nr 186

Detailplaneeringu kehtestamine
(Jaama tn 13, Haapsalu)

Detailplaneering (Jaama tn 13, Haapsalu) algatati Haapsalu Linnavolikogu 24.09.2004 otsusega nr 130. Planeeringu eesmärgiks oli 717 m2 suuruse väikeelamukrundi maakasutuse sihtotstarbe muutmine “ärimaaks” ja ärikrundile ehitusõiguse ja arhitektuursete hoonestustingimuste määramine. Nõuete kohaselt kooskõlastatud planeering võeti vastu Haapsalu Linnavalitsuse 22.03.2005 korraldusega nr 214 ja avalik väljapanek toimus ajavahemikul 31.03-13.04.2005. Parandusettepanekuid planeeringu kohta ei esitatud.
Juhindudes Haapsalu põhimääruse § 12 lg 1 p 34, § 62, kohaliku omavalitsuse korralduse seaduse § 6 lg 3 p 1, § 22 lg 1 p 33, § 23, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest, Haapsalu Linnavolikogu otsustab:

1.	Kehtestada Haapsalus asuva Jaama tn 13 krundi detailplaneering (Lisa 1).

2.	Linnavolikogu Kantseleil:
2.1.	teha otsus teatavaks OÜ Viitmaa IPF (Jaama tn 13, 90507 Haapsalu) otsuse koopia saatmisega posti teel ja Haapsalu Linnavalitsuse ehitus- ja arhitektuurigrupile (A. Joost) otsuse koopia üleandmisega allkirja vastu, kellel saata otsuse koopia punktis 1 nimetatud detailplaneeringu kehtestamise kohta koos detailplaneeringu projektiga Lääne maavanemale ja koos planeeringu põhijoonisega Maa-ameti Lääne katastribüroole (Ehte tn 9, 90509 Haapsalu).
2.2.	koostöös Haapsalu Linnavalitsuse avalike suhete peaspetsialistiga (L. Ollino) avaldada ühe kuu jooksul peale volikogu otsuse jõustumist teade detailplaneeringu kehtestamise kohta ajalehes Lääne Elu.

3.	Otsus jõustub teatavakstegemisest.

4.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andres Ammas
Volikogu esimees